เอ็กซิมแบงก์เปิดสำนักงานผู้แทนกัมพูชา หวังหนุนการค้า-การลงทุนเพิ่ม
ขยายฐานผงาด ซีแอลเอ็มวี,นายอภิศักดิ์ ตันติวรวงศ์ รมว.คลัง กล่าวระหว่างเป็นประธานในพิธีเปิดสำนักงานผู้แทนธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ ณ กรุงพนมเปญ กัมพูชา วานนี้ (7 มี.ค.) ว่า การเปิดสำนักงานผู้แทนของเอ็กซิมแบงก์ในกรุงพนมเปญ เป็นผลจากการสนับสนุนของรัฐบาลกัมพูชาผ่านธนาคารแห่งชาติกัมพูชา และกระทรวงการคลังกัมพูชา เพื่อให้เอ็กซิมแบงก์มีบทบาทเพิ่มมากขึ้นในระดับภูมิภาค ในฐานะหุ้นส่วนทางเศรษฐกิจและการเงินของไทยที่จะทำงานร่วมกันกับภาครัฐและเอกชนกัมพูชา ซึ่งเป็นพันธมิตรที่สำคัญของไทย,ที่ผ่านมา เอ็กซิมแบงก์มีบทบาทสำคัญเพื่อสนับสนุนการค้าและการลงทุนระหว่างประเทศของไทยใน CLMV (กัมพูชา ลาว เมียนมา และเวียดนาม) เป็นมูลค่ากว่า 2,000 ล้านเหรียญสหรัฐฯ หรือ 64,000 ล้านบาท ขณะที่การค้าไทย-กัมพูชาเติบโตเฉลี่ย 15% ต่อปีในช่วง 5 ปีที่ผ่านมา โดยในปี 2561 มีมูลค่าสูงถึง 8,400 ล้านเหรียญฯ เติบโตขึ้น 36.6% และคาดว่าจะขยายตัวเพิ่มเกือบเท่าตัวถึง 15,000 ล้านเหรียญฯในปี 63 ด้านการลงทุนไทยในกัมพูชา 5 ปีที่ผ่านมามีมูลค่าสูงถึง 7,000 ล้านเหรียญฯ โดยไทยเป็นนักลงทุนต่างชาติรายใหญ่อันดับที่ 4 ในกัมพูชา,นายอภิศักดิ์ กล่าวว่า การเปิดสำนักงานผู้แทนในกรุงพนมเปญจะเป็นประโยชน์อย่างยิ่งต่อผู้ประกอบการไทย โดยเฉพาะอุตสาหกรรมขนาดกลางและขนาดย่อม (เอสเอ็มอี) ซึ่งมีโอกาสทางธุรกิจอยู่มากในกัมพูชา โดยมีเอ็กซิมแบงก์ทำหน้าที่ให้ข้อมูลและคำปรึกษาด้านการค้าการลงทุนและการเงิน เป็นกลไกสำคัญในภาคการเงินการธนาคารที่สร้างโอกาสใหม่ๆทางธุรกิจ ควบคู่ไปกับการขับเคลื่อนการเติบโตทางเศรษฐกิจและสังคมของ CLMV,นายพิศิษฐ์ เสรีวิวัฒนา กรรมการผู้จัดการเอ็กซิมแบงก์ กล่าวว่า สำนักงานผู้แทนในกรุงพนมเปญเป็นแห่งที่ 3 ต่อเนื่องจากการเปิดสำนักงานผู้แทนในเมืองย่างกุ้ง เมียนมา และเวียงจันทน์ สปป.ลาว เมื่อปี 2560 และ 2561 ตามลำดับ โดยคาดว่าต้นปีหน้าจะเปิดสำนักงานสาขาที่ประเทศเวียดนามเพื่อให้ครบ CLMV โดยกัมพูชามีจุดเด่นด้วยการขยายตัวทางเศรษฐกิจเฉลี่ย 6.5% ต่อปีในช่วง 5 ปีข้างหน้า มีนโยบายเร่งรัดพัฒนาโครงสร้างพื้นฐาน และการเป็นเจ้าภาพจัดการแข่งขันกีฬาซีเกมส์ในปี 2566.
นายอภิศักดิ์ ตันติวรวงศ์ รมว.คลัง กล่าวระหว่างเป็นประธานในพิธีเปิดสำนักงานผู้แทนธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ ณ กรุงพนมเปญ กัมพูชา
อภิศักดิ์ ตันติวรวงศ์,เอ็กซิมแบงก์,สำนักงานผู้แทน,ธนาคารเพื่อการส่งออกและนำเข้าแห่งประเทศไทย,กรุงพนมเปญ,กัมพูชา